‘ગૅન્ગ્સ ઑફ વાસેપુર’માં પોતાના રોલ વિશે વાત કરતાં નવાઝુદ્દીન કહે છે, ‘મારે ફિલ્મના ડિરેક્ટર અનુરાગ કશ્યપ સાથે ઘણો જૂનો સંબંધ છે. તેમણે ક્યારેય કોઈ રોલ માટે મારું ઑડિશન નથી લીધું. મેં આ પહેલાં તેમની ‘બ્લૅક ફ્રાઇડે’ તથા ‘દેવ ડી’ જેવી ફિલ્મોમાં નાના રોલ કર્યા છે. ‘ગૅન્ગ્સ ઑફ વાસેપુર’ના બીજા પાર્ટમાં મારો મોટો રોલ છે અને હું એની રાહ જોઈ રહ્યો છું. મેં ડિરેક્ટર કબીર ખાનની ‘ન્યુ યૉર્ક’માં નાનો રોલ કર્યો હતો અને આ જોઈને મને ડિરેક્ટર સુજૉય ઘોષે ‘કહાની’નો રોલ ઑફર કર્યો હતો. મેં ‘પીપલી [લાઇવ]’ અને ‘એક ચાલીસ કી લાસ્ટ લોકલ’માં પણ નાના-નાના રોલ કર્યા છે. મને લાગે છે કે હવે કદાચ લોકો મને આ ફિલ્મમાં ઓળખી શકશે.’